লিওনার্দো ডিক্যাপ্রিও যে ক্রমশ অস্কারের ‘গঙ্গারাম’ হয়ে উঠছেন, সেটা সকলেরই জানা। তবে কেটের মতে, লিও এ বছর অস্কার পাবেনই। গোল্ডেন গ্লোব’টা পেয়ে গিয়েছেন বলেই বোধহয় এই প্রত্যয়! যদিও মাঝে একটা ‘সম্ভবত’ রেখে দিচ্ছেন কেট। ‘দ্য রেভেন্যান্ট’ ছবির জন্য এ বছরের অস্কারে সেরা অভিনেতার দৌড়ে রয়েছেন লিও। একই সঙ্গে ‘স্টিভ জোব্‌স’ ছবিতে কেটের সহ-অভিনেতা মাইকেল ফ্যাসবেন্ডারও অস্কারে মনোনীত। তবে কেটের ধারণা, লিও-ই অস্কারটা বাড়ি নিয়ে যাবেন। ‘‘আপনারাও নিশ্চয়ই এটা বুঝতে পারছেন। লিও’র জন্য সকলে অপেক্ষায়,’’ মন্তব্য কেটের।